cyanic-selkie/wikianc huggingface dataset:
Στατήρας
Αττικοί στατήρες
Έτσι ονομάζονταν οι χρυσοί στατήρες των Αθηναίων, τους οποίους χρησιμοποίησε και ο Μέγας Αλέξανδρος. Αυτοί ήταν χρυσοί και είχαν βάρος από 8,60 έως 8,75 γραμμάρια. Επονομάστηκαν και «αλεξανδρινοί στατήρες» και χρησιμοποιήθηκαν και από τους διαδόχους του Αλέξανδρου, εκτός από τον Πτολεμαίο Α΄ της Αιγύπτου. Εκεί οι στατήρες κόπηκαν σε άλλα βάρη χρυσού και ονομάστηκαν «πτολεμαϊκοί στατήρες».
Κρήτη
Στατήρες χρησιμοποιούνταν επίσης στην Κρήτη και συγκεκριμένα βρέθηκαν στατήρες στην Κυδωνία, (σημερινά Χανιά). Ένα νόμισμα της Κυδωνίας έφερε από τη μία πλευρά την κρητική (μινωική) θεότητα του κυνηγιού και του ψαρέματος Βριτομάρτιδα.
Παραπομπές
Κατηγορία:Νομίσματα Κατηγορία:Ιστορικά νομίσματα Κατηγορία:Ελληνικά νομίσματα Κατηγορία:Κέρματα
Other Voices
Η ηχογράφηση του άλμπουμ ξεκίνησε όταν ο Μόρισον βρισκόταν στο Παρίσι, ενώ το "Down on the Farm" είχε συντεθεί κατά τη διάρκεια των ηχογραφήσεων του "L.A. Woman", αλλά έμεινε εκτός δίσκου.
Το άλμπουμ κυκλοφόρησε τρεις μήνες μετά το θάνατο του τραγουδιστή, με τα φωνητικά να αναλαμβάνουν οι Ρέι Μάνζαρεκ και Ρόμπι Κρίγκερ.
Το "Other Voices" σκαρφάλωσε στην 31η θέση των αμερικάνικων τσαρτ, όντας ο πρώτος δίσκος του συγκροτήματος ο οποίος δεν κατάφερε να μπει στο Top-10 των Ηνωμένων Πολιτειών.
Στις 23 Οκτωβρίου 2006, επανεκδόθηκε σε μορφή CD μαζί με το "Full Circle" από την "Timeless Holland".
Τραγούδια
1. In the Eye of the Sun (Manzarek) - 4:48
2. Variety in the Spice of Life (Krieger) - 2:50
3. Ships w/Sails (Krieger, Densmore) - 7:38
4. Tightrope Ride (Krieger, Manzarek) - 4:15
5. Down on the Farm (Krieger) - 4:15
6. I'm Horny, I'm Stoned (Krieger) - 3:55
7. Wandering Musician (Krieger) - 6:25
8. Hang on to Your Life (Krieger, Manzarek) - 5:36
Τα μέλη του συγκροτήματος
Το Other Voices ηχογραφήθηκε από τους εξής μουσικούς:
Πηγές
Κατηγορία:Δισκογραφία των The Doors Κατηγορία:Άλμπουμ του 1971
Κάμειρος (μυθολογία)
Ο Κάμειρος, κατά την ελληνική μυθολογία, ήταν ο επώνυμος ήρωας της αρχαίας πόλης της Καμείρου που βρίσκεται στο νησί της Ρόδου.
Ο Κάμειρος ήταν γιος του Κερκάφου και της Κυδίππης, αδελφός του Ιαλυσού και του Λίνδου, που με τη σειρά τους ήταν οι επώνυμοι ήρωες των ομωνύμων πόλεων.
Πηγή
Κατηγορία:Πρόσωπα της ελληνικής μυθολογίας Κατηγορία:Επώνυμοι ήρωες της ελληνικής μυθολογίας Κατηγορία:Μυθολογία της αρχαίας Ρόδου
Μπόμα (περίφραξη)
thumb|400px|Στήνοντας ενέδρα στα [[λιοντάρια: "Το λιοντάρι δεν μπορεί να μπει στη περίφραξη (boma) εκτός και αν πηδήξει και έρθει από την κορυφή. Στον κυνηγό έγκειται, να αποτρέψει αυτή τη στρατηγική, σκοτώνοντας το λιοντάρι πριν εκείνο μπει μέσα (στην κρυψώνα του). Εάν δεν το κατορθώσει, τότε είναι πολύ πιθανό να εμπλακεί σε μια πάλη σώμα-με-σώμα, με ένα εχθρικό λιοντάρι, σε ένα χώρο τόσο μεγάλο όσο περίπου είναι η επάνω κουκέτα μιας κλινάμαξας." - John T. McCutcheon, σκιτσογράφος για τη Chicago Tribune, 1910.]] thumb|400px|Περίφραξη (boma) στο δάσος. Αυτό είναι ένα οχυρωμένο χωριό της Αφρικής. Εικονογράφηση που δημοσιεύθηκε το 1892 στο [[Παρίσι, από το περιοδικό "Ο γύρος του Κόσμου" ("Tour du Monde") του Édouard Charton, για να πάει με ένα άρθρο σχετικό με την "Επιχείρηση Στέαρς" ("Stairs Expedition") στην Κατάνγκα (Katanga), γραμμένο από τον εξερευνητή του περιοδικού Christian de Bonchamps. ]] Η Μπόμα (Αγγλικά και Σουαχίλι: boma) (μετάφραση: η περίφραξη), είναι ένας όρος που χρησιμοποιείται για να περιγράψει τον εγκλεισμό των ζώων, την περίφραξη, το μικρό φρούριο ή ένα περιφερειακό γραφείο της κυβέρνησης, που χρησιμοποιείται σε πολλά μέρη των Μεγάλων Λιμνών της Αφρικής καθώς και της Κεντρικής και Νότιας Αφρικής. Είναι ιδιαίτερα συνδεδεμένη με την Ευρωπαϊκή αποικιοκρατία. Έχει ενσωματωθεί σε πολλές αφρικανικές γλώσσες καθώς και σε ποικιλίες των αποικιακών Αγγλικών, Γαλλικών και Γερμανικών.
Ως περίφραξη της κτηνοτροφίας, η μπόμα είναι το ισοδύναμο του κράαλ (kraal). Ο προηγούμενος όρος, χρησιμοποιείται σε περιοχές που επηρεάζονται από τα Μπαντού, τη γλώσσα Σουαχίλι και ο άλλος όρος, χρησιμοποιείται σε περιοχές που επηρεάζονται από τη γλώσσα Αφρικάανς.
Με τη μορφή των οχυρωμένων χωριών ή καταυλισμών, οι μπόμες ήταν ο κοινός τόπος στην Κεντρική Αφρική τον 18ο και 19ο αιώνα, σε περιοχές που επηρεάστηκαν από το δουλεμπόριο, φυλετικούς πολέμους, αποικιακές κατακτήσεις και χτίστηκαν και από τις δύο πλευρές, μέσα από τέτοιες συγκρούσεις.
Να σημειωθεί ότι εκτός από τις χτισμένες τακτοποιημένες περιφράξεις που φαίνονται στις απεικονίσεις των μπόμας, ο όρος στην πράξη έμοιαζε πιο συχνά με τη δομή που φαίνεται στα σκίτσα που συνοδεύουν αυτό το άρθρο. Σε αυτή την μορφή που συχνά αναφέρονταν από τους ομοίους του J. A. Hunter και του Χένρυ Μόρτον Στάνλεϋ (Henry Morton Stanley).
Εναλλακτική χρήση
Στις αποικίες της Βρετανικής Αυτοκρατορίας, ιδιαίτερα στις απομακρυσμένες περιοχές, η μπόμα έφθασε να χρησιμοποιείται για να υποδηλώνει τα αποικιακά κυβερνητικά γραφεία, διότι στα τέλη του 19ου αιώνα, τέτοια γραφεία περιελάμβαναν συνήθως ένα οχυρωμένο αστυνομικό τμήμα ή στρατώνες, συχνά με τη μορφή ενός ξύλινου φράκτη, αν και ορισμένοι είχαν πέτρινους τοίχους. Πολλά ονομάζονταν φρούρια, όπως τα «Fort Jameson», «Fort Manning» ή «Fort Rosebery». Κατά τον 20ό αιώνα, ήρθε να σημαίνει την περιοχή ή επαρχιακή έδρα της κυβέρνησης, ακόμη και στην περίπτωση όπου δεν χρειάζονταν πια οχυρώσεις.
Η μπόμα εξακολουθεί να χρησιμοποιείται ευρέως με αυτή την έννοια, στις Μεγάλες Λίμνες της Αφρικής και στη Νότια Αφρική, σε συνδυασμό με τον ορισμό της περίφραξης του ζωικού κεφαλαίου.
Ετυμολογία και η απομυθοποίηση του ακρωνυμίου
thumb|400px|left|Μπόμα των [[Μαασάι στη Προστατευόμενη Περιοχή του Νγκορονγκόρο της Τανζανίας.]] Ένας δημοφιλής μύθος που λεγόταν στους τουρίστες στα Μεγάλων Λιμνών της Αφρικής, αναφέρει ότι το ακρωνύμιο BOMA σήμαινε κατά τη διάρκεια της αποικιοκρατίας στην Αφρική, «Βρετανική Υπερπόντια Διαχείριση Διοίκησης» (British Overseas Management Administration) ή «Χώρος Αναψυχής Βρετανών Αξιωματικών» (British Officers Mess Area). Ο μύθος υποστηρίζει ότι έκτοτε, ο όρος υιοθετήθηκε στα Σουαχίλι και σε πολλές άλλες ιδιωματικές γλώσσες Μπαντού της πρώην Βρετανικής Ανατολικής Αφρικής (για παράδειγμα, Chichewa και Chitumbuka στο Μαλάουι) να σημαίνει κυβέρνηση γενικότερα ή τις θέσεις των κυβερνητικών γραφείων, όπως περιφερειακά κέντρα.
Στην πραγματικότητα, η λέξη μπόμα έχει πολύ βαθύτερες ρίζες στις γλώσσες που ομιλούνται στην Αφρική των Μεγάλων Λιμνών, είτε ως λέξη προέλευσης Μπαντού ή ως μια δανεική λέξη από τα Περσικά. Το Αγγλικό λεξικό της Οξφόρδης αποδίδει την πρώτη χρήση της, στον τυχοδιώκτη Χένρυ Μόρτον Στάνλεϋ, στο βιβλίο του «Μέσα από τη Μαύρη Ήπειρο» (1878): 'Από τους φράκτες εκ πασσάλων μπόμες ... εκεί υψούται στην ακοή μου το βέλασμα των νεαρών μόσχων.»' Ο όρος χρησιμοποιείται επίσης εκτενώς, σε όλο το παλιότερο βιβλίο του Στάνλεϋ «Πώς βρήκα τον Λίβινγκστον» (1871) '...στήσαμε την κατασκήνωσή μας, φτιάξαμε μια μπόμα (περίφραξη) από ακανθώδεις ακακίες και άλλα κλαδιά δέντρων, στοιβάζοντάς τα γύρω από την κατασκήνωσή μας ...' Στο «Λεξικό της Γλώσσας Suahili» (1882), ο Krapf ορίζει τη μπόμα ως «λοφοσειρά ή φράκτη που χρησιμεύει ως ένα είδος οχύρωσης σε πόλεις και χωριά ... μπορεί να αποτελείται από πέτρες ή από πασάλους ή από μια αδιαπέραστη αγκαθωτή λόχμη», αν και ο ίδιος δεν δίνει τη προέλευση της λέξης. Η μπόμα εμφανίζεται επίσης, στο «Deutsches kolonial-Lexikon» (1920), του Band, το οποίο δείχνει, ότι η λέξη ήταν σε χρήση στην Τανγκανίκα πολύ πριν περιέλθει υπό τον έλεγχο των Βρετανών. Το «Standard Swahili-English Dictionary» (1939) του Johnson, προτείνει ότι η μπόμα προέρχεται από την Περσική λέξη buum, η οποία λέει ότι σημαίνει «φρουρά, ο τόπος όπου μπορεί κανείς να ζήσει σε ασφάλεια.» Στο «Swahili and Sabaki: A Linguistic History» των Nurse και Hinnebusch (1993) δίνουν στην iboma, «υπερασπιζόμενη περιοχή», είτε ως καινοτομία των Μπαντού των Μεγάλων Λιμνών είτε ως δανεισμό από τα Περσικά (σελ. 295). Εν πάση περιπτώσει, η λέξη ήταν σε κυκλοφορία πριν από οποιαδήποτε Βρετανική «υπερπόντια διαχείριση» των ακτών, αν και το ακρωνύμιο είναι έξυπνο.
Πέραν αυτού, δεν υπήρξε ποτέ τέτοια οντότητα όπως η «Βρετανική Υπερπόντια Διαχείριση Διοίκησης» (British Overseas Management Administration). Η ευθύνη της κυβέρνησης του Ηνωμένου Βασιλείου για την ανάπτυξη των αποικιών της σε συνεχόμενη βάση, αναγνωρίστηκε για πρώτη φορά το 1929 με το νόμο της Αποικιακής Ανάπτυξης (Colonial Development Act). Το 1961, ένα Τμήμα Τεχνικής Συνεργασίας συστάθηκε για να ασχοληθεί με την τεχνική πλευρά της συνεργασίας του προγράμματος βοήθειας. Το Υπουργείο Ανάπτυξης των Αποδήμων συγκροτήθηκε για πρώτη φορά ως ένα χωριστό υπουργείο, τον Οκτώβριο του 1964, με επικεφαλής έναν Υπουργό Ανάπτυξης των Αποδήμων. Συγκέντρωσε τις λειτουργίες του πρώην Τμήματος Τεχνικής Συνεργασίας, τις υπερπόντιες λειτουργίες της πολιτικής ενίσχυσης του Υπουργείου Εξωτερικών Κοινοπολιτειακών Σχέσεων και Αποικιών και των άλλων δημόσιων υπηρεσιών. Το γραφείο της διμερούς βοήθειας της Μεγάλης Βρετανίας, ονομαζόταν «Διοίκηση Υπερθαλάσσιας Ανάπτυξης» (Overseas Development Administration) από το 1970 μέχρι που μετονομάστηκε σε Τμήμα Διεθνούς Ανάπτυξης (Department for International Development)) το 1997.
Εξωτερικοί σύνδεσμοι
Κατηγορία:Αγγλικά Νότιας Αφρικής Κατηγορία:Τοπική Αυτοδιοίκηση Κατηγορία:Ανθρώπινα ενδιαιτήματα Κατηγορία:Οχυρώσεις
Στρυμών Ι (ναρκοθέτις)
Στρυμών Ι (Ναρκοθέτις) / 84
Ναρκαλιευτικό - Ναρκοθέτις τύπου "MERSEY"
Αγοράστηκε από την Αγγλία το 1938 – Δαπάνη Ελληνικού Δημοσίου. Ομοίου τύπου πλοία : 'Αξιός I', ‘Αλιάκμων I’,‘Νέστος Ι’ και ‘Στρυμών Ι’. Διασκευάστηκαν σε Ναρκαλιευτικά μεταξύ 1925-1926. Συμμετείχε στις επιχειρήσεις του Β’ Παγκοσμίου Πολέμου από το 1940 – 1941. Στις 22/03/1941 και ενώ βρισκόταν στο λιμάνι της Κέρκυρας – μετά από αεροπορική επίθεση εναντίον του - υπήρξαν  βλάβες και απώλεια έξι (6) Ναυτών και το σοβαρό τραυματισμό του Κυβερνήτη του (Σημαιοφόρος Π.Σ. Π. Ανέστης) και 14 ανδρών ακόμη του πληρώματος του, κατόρθωσε να μην βυθιστεί και να φθάσει στον Ναύσταθμο για επισκευή. Στη συνέχεια με την αποχώρηση και την εκκένωση του Ναυστάθμου καταστράφηκε (22 Μαρτίου 1941). Οι Γερμανοί όμως το επισκεύασαν και το χρησιμοποίησαν ως ανθυποβρυχιακό περιπολικό UJ-2101, το οποίο βύθισε το υποβρύχιο Κατσώνης στις 14 Σεπτεμβρίου 1943.
Κατηγορία:Ελληνικές Ναρκοθέτιδες
Νίκος Τόσκας
Ο Νίκος Τόσκας είναι Έλληνας στρατιωτικός και πολιτικός, υποστράτηγος Τεθωρακισμένων εν αποστρατεία.
Στρατιωτική σταδιοδρομία
Γεννήθηκε το 1952 στην Αθήνα. Είναι απόφοιτος της Σχολής Ευελπίδων, τη Σχολής Πολέμου και της Σχολή Εθνικής Άμυνας. Διατέλεσε, μεταξύ άλλων, διευθυντής του Επιτελικού Γραφείου του αρχηγού ΓΕΕΘΑ (1999-2002) στρατηγού Μανούσου Παραγιουδάκη, καθηγητής Τακτικής στην Σχολή Πολέμου, επιτελής στο στρατηγείο του ΝΑΤΟ στην Νάπολη της Ιταλίας σε θέματα πληροφοριών, επιτελής στο Διεθνές Επιτελείο του ΝΑΤΟ στις Βρυξέλλες σε θέματα αμυντικής πολιτικής, και διοικητής της 25ης Τεθωρακισμένης Ταξιαρχίας στην Θράκη.
Αποστρατεύτηκε το 2005 με τον βαθμό του υποστρατήγου.
Πολιτική σταδιοδρομία
Το 2006 εντάχθηκε στο ΠΑΣΟΚ και το 2008 άρχισε να εργάζεται στο ΙΣΤΑΜΕ. Στη συνέχεια, από τον Οκτώβριο του 2009 ήταν διευθυντής του πολιτικού γραφείου του τότε αναπληρωτή υπουργού Εθνικής Άμυνας, Πάνου Μπεγλίτη, μέχρι τον Ιούνιο του 2011 που παραιτήθηκε.
Στις εκλογές του Ιανουαρίου του 2015 εξελέγη βουλευτής Επικρατείας με τον ΣΥΡΙΖΑ και ορίστηκε υφυπουργός Εθνικής Άμυνας. Ανανέωσε τη βουλευτική του θητεία στις εκλογές του Σεπτεμβρίου του 2015, αυτή τη φορά στη Β΄ Αθηνών, και κατόπιν ορίστηκε αναπληρωτής υπουργός Εσωτερικών και Διοικητικής Ανασυγκρότησης αρμόδιος για θέματα Προστασίας του Πολίτη. Στον ανασχηματισμό της 5ης Νοεμβρίου του 2016 παρέμεινε στη θέση του, αυτή τη φορά ως αναπληρωτής υπουργός Εσωτερικών αρμόδιος για θέματα Προστασίας του Πολίτη.
Στις 3 Αυγούστου 2018 συνεπεία της καταστροφικής πυρκαγιάς της Ανατολικής Αττικής στο Μάτι παραιτήθηκε από το αξίωμά του.
Παραπομπές
Κατηγορία:Έλληνες αξιωματικοί του Στρατού Ξηράς Κατηγορία:Έλληνες βουλευτές επικρατείας Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Έλληνες υφυπουργοί Εθνικής Άμυνας Κατηγορία:Έλληνες αναπληρωτές υπουργοί Εσωτερικών και Διοικητικής Ανασυγκρότησης Κατηγορία:Έλληνες αναπληρωτές υπουργοί Εσωτερικών
Άγιοι Δέκα Ηρακλείου
Οι Άγιοι Δέκα είναι χωριό και έδρα της ομώνυμης κοινότητας καθώς και του Δήμου Γόρτυνας στην Περιφερειακή Ενότητα Ηρακλείου της Κρήτης. Παλαιότερα ανήκε στην Επαρχίας Καινουργίου του Νομού Ηρακλείου.
Γεωγραφικά - Γενικά στοιχεία
Το χωριό είναι χτισμένο σε κατάφυτο ύψωμα με θαυμάσια θέα ανάμεσα σε ελαιώνες, στη βόρεια πλευρά της πεδιάδας της Μεσσαράς, πάνω σε ερείπια της αρχαίας Γόρτυνας. Βρίσκεται σε υψόμετρο 170 μέτρων. Βρίσκεται ανατολικά από τον αρχαιολογικό χώρο της Γόρτυνας και πιθανολογείται ότι εκεί βρισκόταν το νεκροταφείο της αρχαίας πόλης. Υποστηρίζεται πως πολλά από τα σπίτια του χωριού έχουν χτιστεί με οικοδομικό υλικό από τα ερείπια της αρχαίας πόλης, ενώ στο μουσείο της Γόρτυνας εκθέτονται ευρήματα της περιοχής των Αγίων Δέκα.
Στην Κέρκυρα υπάρχει αντίστοιχο χωριό Άγιοι Δέκα, που σύμφωνα με την τοπική παράδοση κτίστηκε από πρόσφυγες των Αγίων Δέκα της Κρήτης.
Υποδομή
Εξαιτίας της προνομιακής του θέσης, το χωριό παρουσιάζει αυξημένη κίνηση και η συγκοινωνία με το Ηράκλειο είναι πολύ πυκνή. Στους Αγίους Δέκα στεγάζεται το δημαρχείο του Δήμου Γόρτυνας, ενώ παράλληλα λειτουργούν νηπιαγωγείο, δημοτικό, γυμνάσιο, λύκειο, περιφερειακό ιατρείο, ΚΕΠ, αστυνομικό τμήμα, πολιτιστικός σύλλογος, αθλητικό σωματείο και γήπεδο. Κατά τη θερινή περίοδο, το χωριό αποτελεί επίσης τη βάση οχήματος επιφυλακής του Πυροσβεστικού Κλιμακίου Μοιρών.
Στα νοτιοδυτικά του χωριού βρίσκεται το Φυλακείον, όπου φυλάσσονται αγάλματα, επιγραφές και γλυπτά ευρήματα από την αρχαία Γόρτυνα.
Ενορία
thumb|250px|Ο ναός των Αγίων Δέκα Σημαντικό ρόλο στην ανάπτυξη του χωριού έχει διαδραματίσει και η ενορία. Μέσα στο χωριό βρίσκεται ο βυζαντινός ναός των Αγίων Δέκα, ο σύγχρονος ναός του Αγίου Νεκταρίου. Στη θέση Αγία Λίμνη, στην άκρη του οικισμού είναι κτισμένο το παρεκκλήσι των Αγίων Δέκα, όπου μέσα στις στοές βρίσκονται οι τάφοι τους.
Πέραν των παραπάνω, στην ενορία υπάγεται πλήθος από παρεκκλήσια και ξωκκλήσια.
Ιστορικά στοιχεία
Σε χάρτες και έγγραφα του 1583 ο οικισμός αναφέρεται με την ονομασία Agius Dheca και με 308 κατοίκους.
Από το χωριό καταγόταν η οικογένεια επαναστατών του Μαλικούτη. Σημαντικοί οπλαρχηγοί ήταν ο Νικόλαος (ο οποίος εκτέλεσε το γενίτσαρο της Μεσαράς Αγριολίδη και αργότερα σκοτώθηκε ο ίδιος και διασύρθηκε από τους Τούρκους), ο Μιχαήλ και ο Μανούσος.
Κατά την περίοδο που ήταν επίσκοπος ο Βασίλειος Μαρκάκης και μέχρι το 1945, οπότε και έγινε Μητροπολίτης Κρήτης, το χωριό υπήρξε έδρα της επισκοπής Γορτύνης και Αρκαδίας. Ο ίδιος δώρισε το ιδιόκτητο μέγαρο της επισκοπής στον ΕΟΤ και έκτοτε χρησιμοποιείται ως τουριστικός ξενώνας, με την ονομασία "Βασιλείου Μέλαθρον". Τα τελευταία χρόνια στο μέγαρο είχαν εγκατασταθεί οι υπηρεσίες του Δήμου ως μια προσωρινή λύση στο πρόβλημα στέγασης.
Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1997 με το ΦΕΚ 244Α - 04/12/1997 ορίστηκε έδρα του δήμου Γόρτυνας. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τον οικισμό Βουρβουλίτης αποτελούν την κοινότητα Αγίων Δέκα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 785 κατοίκους.
Δείτε Κοινότητα Αγίων Δέκα
Βιβλιογραφία
Κατηγορία:Χωριά του νομού Ηρακλείου Κατηγορία:Δήμος Γόρτυνας
Ένοπλες Δυνάμεις Νότιας Ρωσίας
Οι Ένοπλες Δυνάμεις Νότιας Ρωσίας (ΕΔΝΡ, ρωσικά: Вооружённые силы Юга России) που σχηματίστηκαν στις 8 Ιανουαρίου 1919, ενσωμάτωσαν πολλούς από τους μικρότερους σχηματισμούς του Λευκού Στρατού στη Νότια Ρωσία (που ονομάζεται “Λευκός Νότος” στην Σοβιετική ιστοριογραφία), περιλαμβανομένου του Εθελοντικού Στρατού (ο οποίος μετονομάστηκε σε Καυκάσιο Εθελοντικό Στρατό). Πέρα από αυτό οι ΕΔΝΡ περιλάμβαναν τον Στρατό του Ντον, τον Στρατό Κριμαίας-Αζοφικής, τις δυνάμεις του Βόρειου Καυκάσου και τον Στρατό του Τουρκεστάν.
Τον Ιανουάριο αριθμούσε 51.000 Πεζικό, 34.000 Ιππικό, 204 πυροβόλα Ελαφρού Πεδινού Πυροβολικού, 682 πολυβόλα και 6 θωρακισμένα τρένα. Μέχρι τον Ιούλιο 1919 είχε αυξηθεί σε 104.000 Πεζικό, 56.000 Ιππικό, 600 πυροβόλα Ελαφρού Πεδινού Πυροβολικού, 1.500 πολυβόλα, 19 αεροσκάφη, 34 θωρακισμένα τρένα, 1 Καταδρομικό, 5 Αντιτορπιλικά, 4 Υποβρύχια και 20 Κανονιοφόρους. Μέχρι τον Οκτώβριο, μετά από βαριές απώλειες και την μεταφορά μονάδων σε άλλους στρατούς, η δύναμη των στρατευμάτων μειώθηκε δραστικά.
Τον Απρίλιο του 1920 ο Άντον Ντενίκιν, αρχιστράτηγος των ΕΔΝΡ, μεταβίβασε όλη την εξουσία στον Πιότρ Βράγγελ, ο οποίος ανέλαβε την διοίκηση του λεγόμενου “Ρωσικού Στρατού”, ο οποίος περιλάμβανε όλες τις μονάδες που απέμεναν από την ΕΔΝΡ μετά την ήττα της.
Πηγές
Κατηγορία:Ρωσικός Εμφύλιος Πόλεμος Κατηγορία:Λευκό κίνημα
Ερνέστος Λουδοβίκος Α΄ της Σαξονίας-Μάινινγκεν
Ο Ερνέστος-Λουδοβίκος Α΄, γερμ. Ernst-Ludwig I (7 Οκτωβρίου 1672 - 24 Νοεμβρίου 1724) από τον Οίκο των Βέττιν ήταν δούκας της Σαξονίας-Μάινινγκεν (1706-1724).
Βιογραφία
Ήταν ο πρωτότοκος γιος του Ερνέστου-Λουδοβίκου Α΄ δούκα της Σαξονίας-Μάινινγκεν και της Μαρίας-Χέντβιχ, κόρης του Γεωργίου Β΄ λαντγκράβου της Σαξονίας-Ντάρμστατ.
Οικογένεια
Νυμφεύτηκε πρώτα το 1704 την εξαδέλφη του Δωροθέα-Μαρία των Βέττιν, κόρη του Φρειδερίκου Α΄ δούκα της Σαξονίας-Γκότα-Άλτενμπουργκ και είχε τέκνα:
Το 1713 απεβίωσε η Δωροθέα-Μαρία και ο Ερνέστος-Λουδοβίκος Α΄ έκανε το 1714 δεύτερο γάμο με την Ελισάβετ-Σοφία των Χοεντσόλερν, κόρη του Φρειδερίκου-Γουλιέλμου εκλέκτορα του Βρανδεμβούργου. Δεν απέκτησαν απογόνους.
Εξωτερικοί σύνδεσμοι
Κατηγορία:Οίκος των Βέττιν
Τμήμα Στρατιάς Ανατολικής Μακεδονίας
Το Τμήμα Στρατιάς Ανατολικής Μακεδονίας (ΤΣΑΜ) ήταν μια στρατιά του Ελληνικού Στρατού η οποία πολέμησε στον Β΄ Παγκόσμιο Πόλεμο. Αντιμετώπισε την αρχική γερμανική επίθεση στην Ελλάδα κατά τη διάρκεια της Μάχης των Οχυρών. Ωστόσο, η ΤΣΑΜ αναγκάστηκε να συνθηκολογήσει στους Γερμανούς μετά από τέσσερις μέρες μαχών, στις 9 Απριλίου 1941, μετά την κατάληψη της Θεσσαλονίκης και την αποκοπή της μονάδας από την υπόλοιπη χώρα.
Ιστορία
Ο προπολεμικός ελληνικός πολεμικός σχεδιασμός επικεντρώθηκε στο ενδεχόμενο μιας πιθανής σύγκρουσης εναντίον της Βουλγαρίας στη Μακεδονία και τη Θράκη. Για την υπεράσπιση της ανατολικής Μακεδονίας, το πολεμικό σχέδιο προέβλεπε την ίδρυση του Τμήματος Στρατιάς Καβάλας, η οποία είχε έδρα την Καβάλα και αποτελούνταν από μια Ομάδα Μεραρχιών (επίσημη ονομασία: Ομάς Μεραρχιών) στην περιοχή του Αξιού Ποταμού. Αυτή η ομάδα μεραρχιών αποτελούνταν από την 6η και την 17η μεραρχία πεζικού του Ελληνικού Στρατού. Επίσης η ίδια ομάδα μεραρχιών περιλάμβανε στις τάξεις της το Δ΄ Σώμα Στρατού (7η και 14η Μεραρχία, 7η και 14η Ταξιαρχία) στην περιοχή της Καβάλας.
Μετά την ιταλική επίθεση κατά της Ελλάδας στις 28 Οκτωβρίου 1940, το Τμήμα Στρατιάς Καβάλας κινητοποιήθηκε υπό την ηγεσία του στρατηγού Μάρκου Δράκου, αλλά μετονομάστηκε σε Τμήμα Στρατιάς Ανατολικής Μακεδονίας στις αρχές του Νοεμβρίου.
Πηγές
Κατηγορία:Στρατιωτικοί σχηματισμοί της Ελλάδας στον Β΄ Παγκόσμιο Πόλεμο Κατηγορία:Γερμανική εισβολή στην Ελλάδα
Λίνδος (μυθολογία)
Ο Λίνδος, κατά την ελληνική μυθολογία, ήταν ο επώνυμος ήρωας της αρχαίας πόλης της Λίνδου που βρίσκεται στο νησί της Ρόδου.
Ο Λίνδος ήταν γιος του Κερκάφου και της Κυδίππης, αδελφός του Ιαλυσού και του Καμείρου, που με τη σειρά τους ήταν οι επώνυμοι ήρωες των ομωνύμων πόλεων.
Νεκρικοί κώνοι
Νεκρικοί κώνοι ονομάζονται πήλινα αντικείμενα που συναντάμε τοποθετημένα κατά σειρές στις προσόψεις των αρχαίων αιγυπτιακών τάφων την εποχή του Νέου Βασιλείου και ιδιαίτερα στις Θήβες. Είχαν μέγεθος μέχρι 50 εκατοστά τα μεγαλύτερα, ενώ συνήθως ήταν πιο μικρά. Η βάση τους φέρει επιγραφή με το όνομα του ιδιοκτήτη του τάφου, ενώ σπάνια συναντάμε προσευχές. Τα αρχαιότερα ανεπίγραφα δείγματα είναι της 11ης δυναστείας, ενώ τα νεώτερα φτάνουν μέχρι την 26η δυναστεία. Δεν είναι γνωστό ποιο σκοπό εξυπηρετούσαν. Διακρίνουμε περίπου 400 διαφορετικούς ρυθμούς νεκρικών κώνων, ενώ μόλις για ογδόντα από αυτούς είναι εξακριβωμένο σε ποιο τάφο ανήκουν.
Εξωτερικοί σύνδεσμοι
Κατηγορία:Αρχαία αιγυπτιακή τέχνη
Ίσχυς
Στην ελληνική μυθολογία με το όνομα Ίσχυς είναι γνωστός ένας από τους γιους του Ελάτου του Λαπίθη και της Ιππείας. Αδέλφια του Ίσχυος ήταν ο Καινέας, ο Αργοναύτης Πολύφημος και ο Άμφυκος. Ο Ίσχυς ερωτεύθηκε την Κορωνίδα όταν αυτή εγκυμονούσε το παιδί του θεού Απόλλωνα. Το κοράκι πληροφόρησε τον θεό για τον νέο έρωτα της Κορωνίδος, οπότε ο Απόλλων θύμωσε τόσο πολύ ώστε το καταράστηκε να είναι μαύρο (μέχρι τότε τα κοράκια ήταν υποτίθεται άσπρα), ενώ είπε στην αδελφή του, τη θεά Άρτεμι, να σκοτώσει την Κορωνίδα.
Σύμφωνα με δευτερεύουσες πηγές ωστόσο, ο θνητός εραστής της Κορωνίδος ονομαζόταν Αλκυονέας ή Λύκος.
Πηγές
Κατηγορία:Πρόσωπα της ελληνικής μυθολογίας Κατηγορία:Αρχαίοι Θεσσαλοί
Εργοστάσιο Κεραμεικός
Η ανώνυμος αγγειοπλαστική εταιρία Κεραμεικός ιδρύθηκε το 1909 στο Νέο Φάληρο.
Ιστορία
μικρογραφία|Σαλατιέρα "Κεραμεικός" Μετά τους βαλκανικούς πολέμους αποφασίζει, εκτός από τη βιομηχανική της παραγωγή, να ασχοληθεί και με τα χειροποίητα κεραμουργήματα. Έτσι καταφέρνει, με εμψυχωτή τον γενικό διευθυντή του εργοστασίου Αντώνη Δαρίγου, να παρουσιάσει καλλιτεχνική κεραμική τη δεκαετία του 1920. Στρατολογούνται ικανοί καλλιτέχνες, κεραμιστές και διακοσμητές, που με την αισθητική και καλλιτεχνική τους έκφραση ξεφεύγουν από τη σύνορα της διακόσμησης και αγγίζουν πολλές φορές τα όρια της τέχνης. μικρογραφία|Το λογότυπο της εταιρείας Το 1930 προσλαμβάνεται ο Πάνος Βαλσαμάκης που είχε σπουδάσει στο Παρίσι κεραμική και ζωγραφική. Η περίοδος 1930-1942 (με καλλιτεχνικό διευθυντή τον Π. Βαλσαμάκη) θεωρείται η καλύτερη καλλιτεχνική περίοδος του Κεραμεικού. Αποκορύφωμα αυτής είναι ο θαυμασμός που αποσπά η καλλιτεχνική ομάδα του εργοστασίου στην Α΄ Πανελλήνια Έκθεση στο Ζάππειο το 1938. Από το 1942 ως το 1946 το εργοστάσιο σταματά την παραγωγή του, καθώς επιτάσσεται από τους Γερμανούς. Από το 1947 αρχίζει και πάλι η παραγωγή. Όμως οι εξελίξεις στην τεχνολογία και η εισαγωγή του πλαστικού και του αλουμινίου στη ζωή μας δημιουργεί τεράστια προβλήματα στην ελληνική αγγειοπλαστική και φυσικά στον Κεραμεικό. Το τελειωτικό χτύπημα θα έρθει με τον σεισμό του 1981, όταν ένα μεγάλο τμήμα της παραγωγής θα καταστραφεί. Τελικά το εργοστάσιο κλείνει το 1985.
Σήμερα το μεγαλύτερο μέρος των εγκαταστάσεων ανήκει στην ελαιουργία ΕΛΑΪΣ.
Παραπομπές
Κατηγορία:Ελληνικές βιομηχανίες
Μητροπολίτης Δημητριάδος και Αλμυρού Ιγνάτιος
Ο Μητροπολίτης Δημητριάδος και Αλμυρού Ιγνάτιος (κατά κόσμον Παναγιώτης Γεωργακόπουλος) (Άγιος Δημήτριος Αττικής, 25 Απριλίου 1956) είναι Έλληνας παρουσιαστής και επίσκοπος της Εκκλησίας της Ελλάδος.
Γεννήθηκε στον Άγιο Δημήτριο Αττικής το 1956. Φοίτησε στην Ριζάρειο Εκκλησιαστική Σχολή Αθηνών και στη Θεολογική Σχολή Αθηνών. Τον Ιούλιο του 1975 εκάρη Μοναχός στην Ιερά Μονή Παναγίας Χρυσοπηγής. Χειροτονήθηκε Διάκονος το 1976 και Πρεσβύτερος το 1983.
Διατέλεσε Πρωτοσύγελλος της Ι.Μ. Πειραιώς (1984-1998). Διετέλεσε Διευθυντής του Ραδιοφωνικού σταθμού «Πειραϊκή Εκκλησία», καθώς και εκπρόσωπος τύπου της Ιεράς Αρχιεπισκοπής Αθηνών.
Είναι ιδιαίτερα γνωστός από την κυριακάτικη πρωινή εκπομπή διαλόγου «Αρχονταρίκι», την οποία παρουσίαζε από το 1992 μέχρι και το 2011 στην ΕΡΤ.
Lada Largus
Το LADA Largus είναι μικρομεσαίο πολυμορφικό αυτοκίνητο (MPV) που παράγεται από τη ρωσική αυτοκινητοβιομηχανία AvtoVAZ / Lada, από τις 4 Απριλίου 2012. Πρόκειται για παράλληλη έκδοση του επίσης πολυμορφικού Dacia Logan MCV του 2006, που εξελίχθηκε από τη γαλλική Renault, στην οποία ανήκει η Dacia. Το Largus κατασκευάζεται στα πλαίσια σχετικής κοινοπραξίας μεταξύ της Lada και του ομίλου Renault - Nissan, ο οποίος το 2008 εξαγόρασε το 30% της εταιρείας, ενώ το 2016 αύξησε το ποσοστό της στο 70%, καθιστώντας την πλέον μία ακόμα θυγατρική της. Για την ακρίβεια το Largus διαφέρει εξωτερικά από το Logan MCV μόνο στους μπροστινούς προβολείς, στη γρίλια και στον μπροστινό προφυλακτήρα.
Μητροπολίτης Δημητριάδος και Αλμυρού Ιγνάτιος
Σε συνέντευξή του δήλωσε πως όποιος αρνείται την προσφορά στους πρόσφυγες και τους μετανάστες δεν είναι ούτε Έλληνας, ούτε Ορθόδοξος και ότι ''στους πρόσφυγες και τους μετανάστες είναι ο Χριστός σήμερα. Αυτόν τον Χριστό διδάσκουμε''
Παραπομπές
Ιγνάτιος
Lada Largus
Εκδόσεις
Το Largus διατίθεται σε 2 εκδοχές αμαξώματος:
Και οι δύο εκδόσεις μπορούν να παραγγελθούν είτε με βενζινοκινητήρα 1.6 λίτρων 4-κύλινδρο 8-βάλβιδο και ισχύος 84 hp, είτε με βενζινοκινητήρα 1.6 λίτρων 4-κύλινδρο 16-βάλβιδο και ισχύος 105 hp. Το μοναδικό διαθέσιμο κιβώτιο ταχυτήτων, είναι ένα 5-τάχυτο μηχανικό.
Οι πωλήσεις της έκδοσης station wagon στη Ρωσία ξεκίνησαν επίσημα στις 16 Ιουλίου 2012, ενώ η επαγγελματική εκδοχή πάνελ βαν λανσαρίστηκε τον Αύγουστο του 2012. Μέσα στο 2015, προστέθηκε στην παλέτα και μια έκδοση SUV, το Largus Cross.
Εξοπλισμός
Όλα τα Largus φέρουν 2 μπροστινούς αερόσακους, σύστημα αντιμπλοκαρίσματος τροχών (ABS), σύστημα bluetooth με hands free, κλιματισμό και ραδιο-CD με MP3-player στο ηχοσύστημα. Επίσης, μπορούν προαιρετικά να εξοπλιστούν και με πλευρικούς αερόσακους.
Εξωτερικοί σύνδεσμοι
Largus Κατηγορία:Επαγγελματικά αυτοκίνητα
Πόπολη
thumb|250px|Το όρος Βέρνο (ή Βίτσι), το βόρειο γεωγραφικό όριο της ιστορικής περιοχής της Πόπολης. thumb|250px|Το όρος Κορησός (ή Γάβρος), μέρος του ορεινού συγκροτήματος του Άσκιου, το νότιο γεωγραφικό όριο της περιοχής της Πόπολης. thumb|250px|Γενικός Χάρτης της Κεντρικής Ευρώπης της Αυστροουγγρικής Αυτοκρατορίας του 1887. Αναφέρει στο πάνω μέρος του χάρτη, δίπλα από την λίμνη της Καστοριάς, την περιοχή Πόπολη (Popole).
Η Πόπολη είναι ιστορική περιοχή της Δυτικής Μακεδονίας, μεταξύ της πόλης της Καστοριάς και της Κλεισούρας.
Γεωγραφία
Η περιοχή περιέχει τους οικισμούς που είναι τοποθετημένοι στα βόρεια και ανατολικά της λίμνης της Καστοριάς, στους νότιους πρόποδες τους όρους Βέρνο (Βίτσι) και στους βόρειους πρόποδες του όρους Άσκιο (Σινιάτσικο). Από τα χωριά που ανήκουν σήμερα στην Περιφερειακή Ενότητα Καστοριάς, περιλαμβάνονται οι οικισμοί στην βόρεια παραλίμνια ζώνη, όπως η Χλόη, το Κεφαλάρι, η Βυσσινιά, η Οξυά, το Τοιχιό, η Μεταμόρφωση, το Ποιμενικό, ο Μελισσότοπος, ο Σταυροπόταμος, στην ανατολική πεδινή πλευρά της λίμνης, η Πολυκάρπη, το Μαυροχώρι, η Βασιλειάδα, η Βέργα, η Λιθιά, ο Άγιος Νικόλαος, η Κορησός, και στη νοτιοανατολική πλευρά και ανατολικά του ρέματος Γκιόλι, οι οικισμοί Αμπελόκηποι και Μηλίτσα. Από τα χωριά που ανήκουν σήμερα στην Π.Ε. Φλώρινας, περιλαμβάνονται οικισμοί που γεωγραφικά ανήκουν στους νότιους πρόποδες του όρους Βέρνου, όπως το Ποιμενικό, η Περικοπή, και σπανιότερα οι οικισμοί ανατολικά του δημοτικής ενότητας Αμυνταίου.
Παραπομπές
Κατηγορία:Ιστορικές περιοχές της Ελλάδας Κατηγορία:Ιστορία της Καστοριάς Κατηγορία:Ιστορία της Φλώρινας
Ερνέστος Λουδοβίκος Β΄ της Σαξονίας-Μάινινγκεν
Βιογραφία
Ήταν ο δευτερότοκος γιος του Ερνέστου-Λουδοβίκου Α΄ δούκα της Σαξονίας-Μάινινγκεν και της Δωροθέας-Μαρίας των Βέττιν, κόρης του Φρειδερίκου Α΄ δούκα της Σαξονίας-Γκότα-Άλτενμπουργκ.
Το 1729 απεβίωσε στο Μάινινγκεν σε ηλικία 20 ετών, άγαμος. Τον διαδέχθηκε ο νεότερος αδελφός του Κάρολος-Φρειδερίκος.
Εξωτερικοί σύνδεσμοι
Κατηγορία:Οίκος των Βέττιν
Πολ Γουέσλι
Ο Πολ Γουέσλι (πραγματικό όνομα: Πολ Βασιλέφσκι, Pawel Tomasz Wasilewski, 23 Ιουλίου 1982) είναι Πολωνός και Αμερικανός ηθοποιός και πρώην μοντέλο, περισσότερο γνωστός για τον ρόλο του Στέφαν Σάλβατορ στο τηλεοπτικό δράμα The Vampire Diaries  στο CW και ως Άαρον Κόρμετ στη σειρά Fallen του ABC Families.
Τα πρώτα χρόνια
Γεννήθηκε στο Νιου Μπράνσγουικ του Νιου Τζέρσι και μεγάλωσε στο Μάρλμπορο Τάουνσιπ του Νιου Τζέρσι. Oι γονείς του, Αγκνιέσκα και Τόμας Βασιλέφσκι,κατάγονται από την Πολωνία. Έχει μια μεγαλύτερη αδερφή, τη Μόνικα, και δύο μικρότερες, τη Τζούλια και τη Λέα. Επιπλέον γνωρίζει Πολωνικά, έχοντας ξοδέψει 4 μήνες κάθε χρόνο στην Πολωνία, μέχρι την ηλικία των 16.
Μεταφέρθηκε από το λύκειο Μάρλμπορο στο Λέικγουντ Πρεπ στο Χάουελ του Νιου Τζέρσι, καθώς το δεύτερο μπορούσε να διευκολύνει το πρόγραμμα του, ως ηθοποιός πλέον. Αποφοίτησε από εκεί το 2000 και ξεκίνησε το κολέγιο στο Πανεπιστήμιο Ρούτγκερς στο Νιου Τζέρσι αλλά έφυγε μετά το πρώτο τετράμηνο, με την υποστήριξη των γονιών του, καθώς του προσφέρονταν όλο και περισσότεροι ρόλοι. Κατάλαβε λοιπόν ότι μπορεί να κάνει μια επιτυχημένη καριέρα στην υποκριτική.
Καριέρα
Το 2005 άρχισε να συστήνεται ως Πολ Γουέσλι. Όταν ρωτήθηκε γιατί άλλαξε το επαγγελματικό του όνομα, απάντησε: "Το όνομα μου είναι πολύ δύσκολο να το προφέρει κανείς. Ζήτησα την άδεια από την οικογένεια μου για να το αλλάξω, και πράγματι βοήθησε την καριέρα μου".
Είχε ρόλους σε τηλεοπτικές σειρές όπως: 24, 8 Simple Rules, American Dreams, Army Wives, Cane, Everwood, Guiding Light, Smallville, The O.C. και Wolf Lake. Πρωταγωνίστησε μαζί με τον Άμπερ Τέιμπλιν στο The Russell Girl, και επιπλέον είχε τον πρωταγωνιστικό ρόλο στη μινι-σειρά Fallen. Επίσης,είχε έναν μικρό ρόλο στο Bounce Roll ως Μπάου Γουάου.
Πρωταγωνιστεί στη σειρά The Vampire Diaries ως ο βρικόλακας Στέφαν Σάλβατορ, η οποία έκανε πρεμιέρα το Σεπτέμβρη του 2009 στο CW. Υποδύεται τον μικρό αδερφό του Ντέιμον Σάλβατορ(Ίαν Σομερχάλντερ), που ερωτεύεται μια θνητή που ονομάζεται Ελένα Γκίλμπερτ (Νίνα Ντόμπρεβ). Η πρώην σύζυγος του, η Τόρει ΝτεΒίττο, δούλεψε μαζί του στο The Vampire Diaries ως Μέρεντιθ Φελ, μια γιατρός στο Μίστικ Φολς στην τρίτη σαιζόν της σειράς.
Τον Μάιο του 2011 έλαβε μέρος στη σειρά The Baytown Outlaws.
Νατάλια Βοντιανόβα
Η Νατάλια Μιχαΐλοβνα Βοντιανόβα (Ната́лья Миха́йловна Водяно́ва, στα ρώσικα προφέρεται Νατάλιγια Μιχαήλαβνα Βαντιανόβα, 28 Φεβρουαρίου 1982) είναι Ρωσίδα μοντέλο, φιλάνθρωπος και περιστασιακή ηθοποιός.
Πολ Γουέσλι
Καριέρα
Το 2019 πρωταγωνιστεί στην σειρά Tell me a story
Νατάλια Βοντιανόβα
Πρώιμα χρόνια
Γεννήθηκε στις 28 Φεβρουαρίου 1982 στο Νίζνι Νόβγκοροντ (πρώην Γκόρκι) της Ρωσίας και μεγάλωσε σε μια φτωχική συνοικία της πόλης (Αβτοζαβόντ) με τη μητέρα της, Λαρίσα και τις δύο ετεροθαλείς αδελφές της, Κριστίνα και Οξάνα (η τελευταία πάσχει από αυτισμό και εγκεφαλική παράλυση). Ως έφηβη, βοηθούσε τη μητέρα της να πουλάει φρούτα στο δρόμο. Ο πατέρας της Βοντιάνοβα, εγκατέλειψε την οικογένεια όταν εκείνη ήταν ακόμη μωρό.
Προσωπική ζωή
Στις αρχές του 2001 ξεκίνησε τη σχέση της με τον Βρετανό επιχειρηματία Τζάστιν Πόρτμαν, με τον οποίο παντρεύτηκε την ίδια χρονιά. Μαζί απέκτησαν τρία παιδιά: Τον Λούκας Αλεξάντερ (γενν. 22 Δεκεμβρίου 2001), την Νέβα (γενν. 24 Μαρτίου 2006) και τον Βίκτορ (γενν. 13 Σεπτεμβρίου 2007). Το ζευγάρι ανακοίνωσε το χωρισμό του τον Ιούνιο του 2011.
Μετά το χωρισμό της, ξεκίνησε τη σχέση της με τον Γάλλο επιχειρηματία Αντουά Αρνόλτ και έχουν αποκτήσει δύο γιους: Τον Μαξίμ (γενν. 2 Μαϊου 2014) και τον Ρόμαν (γενν. 4 Ιουνίου 2016).
Μόντελινγκ
Η Νατάλια ξεκίνησε την καριέρα της στο μόντελινγκ σε ηλικία των 15 ετών και μετακόμισε στο Παρίσι σε ηλικία 17 ετών για να συνεχίσει την καριέρα της. Έχει εκπροσωπήσει πολλές εταιρείες, έχει εμφανιστεί σε πολλά εξώφυλλα περιοδικών κάνοντας την πολύ γνωστή στο εξωτερικό και ισάξια με τα μοντέλα Λίντα Εβαντζελίστα, Λίγια Κεμπεντέ και Ζιζέλ Μπούντχεν.
Υποκριτική
Το 2001 η Βοντιανόβα έκανε το ντεμπούτο της στον κινηματογράφο στην ταινία CQ με τον Τζέρεμι Ντέιβις, την Άντζελα Λίντβαλ και τον Μπίλι Ζέϊν. Το 2011 έπαιξε πρωταγωνιστικό ρόλο στην ταινία Belle du seigneur με τον Τζόναθαν Ρις-Μάγιερς.
Eurovision 2009
Τους ημιτελικούς της Eurovision παρουσίαζε η Νατάλια Βοντιανόβα και ο Αντρέι Μαλάχοφ, τον τελικό ο Ιβάν Ούργκαντ και η Αλσού. Να σημειώσουμε ότι νικητής ήταν ο Αλεξάντερ Ρίμπακ με 387 ψήφους (τις περισσότερες στην ιστορία της Eurovision).
Εξωτερικοί σύνδεσμοι
Κατηγορία:Ρωσίδες μοντέλα Κατηγορία:Φωτομοντέλα Κατηγορία:Ρωσίδες ηθοποιοί
Κατηγορία:Διαγωνισμός Τραγουδιού Eurovision 2009
Επιχείρηση Νόρθγουντς
Η Επιχείρηση Νόρθγουντς (Operation Northwoods) ήταν προτεινόμενη επιχείρηση προβοκάτσιας εναντίον Αμερικανών πολιτών που ξεκίνησε από το Υπουργείο Άμυνας των ΗΠΑ και το Μικτό Επιτελείο Άμυνας (Joint Chiefs of Staff) της κυβέρνησης των Ηνωμένων Πολιτειών το 1962. Οι προτάσεις απαιτούσαν την Κεντρική Υπηρεσία Πληροφοριών (CIA) ή άλλους πράκτορες της κυβέρνησης των ΗΠΑ να οργανώσουν και να διαπράξουν πραγματικές τρομοκρατικές ενέργειες εναντίον αμερικανικών στρατιωτικών και πολιτικών στόχων, κατηγορώντας με αυτόν τον τρόπο την κουβανική κυβέρνηση και να τις χρησιμοποιήσουν για να δικαιολογήσουν έναν πόλεμο εναντίον της Κούβας.
Οι δυνατότητες που περιγράφονται στο μνημόνιο περιελάμβαναν την πιθανή δολοφονία Κουβανών μεταναστών, βύθιση πλοίων με Κουβανούς προσφύγες στην ανοιχτή θάλασσα, αεροπειρατεία για να καταρριφθεί ή να δοθεί η εντύπωση ότι καταρρίφθηκε, ανατίναξη αμερικανικού πλοίου και ενορχήστρωση βίαιων τρομοκρατικών ενεργειών σε πόλεις των ΗΠΑ. . Ωστόσο οι προτάσεις απορρίφθηκαν από τον Πρόεδρο Τζον Κένεντι.
Ιστορικό
Ο Φιντέλ Κάστρο είχε αναλάβει την εξουσία στην Κούβα το 1959 και άρχισε να επιτρέπει στους κομμουνιστές να εισέλθουν στη νέα κουβανική κυβέρνηση, εθνικοποιώντας τις αμερικανικές επιχειρήσεις και βελτιώνοντας τις σχέσεις με τη Σοβιετική Ένωση, προκαλώντας την ανησυχία του αμερικανικού στρατού λόγω του Ψυχρού Πολέμου. Η επιχείρηση πρότεινε τη δημιουργία δημόσιας υποστήριξης για έναν πόλεμο κατά της Κούβας κατηγορώντας την για τρομοκρατικές ενέργειες που θα διαπράττονταν στην πραγματικότητα από την κυβέρνηση των ΗΠΑ. Για το σκοπό αυτό, οι προτάσεις της Επιχείρησης Northwoods συνιστούσαν ενέργειες όπως αεροπειρατεία και βομβαρδισμοί που ακολουθήθηκαν από την εισαγωγή ψευδών αποδεικτικών στοιχείων που θα ενέπλεκαν την κουβανική κυβέρνηση.
Το μνημόνιο ανέφερε:
Αρκετές άλλες προτάσεις συμπεριλήφθηκαν στην Επιχείρηση Northwoods, συμπεριλαμβανομένων πραγματικών ή προσομοιωμένων ενεργειών εναντίον διαφόρων στρατιωτικών και πολιτικών στόχων των ΗΠΑ. Η επιχείρηση συνέστησε την ανάπτυξη μιας «κομμουνιστικής κουβανικής εκστρατείας τρομοκρατίας στην περιοχή του Μαϊάμι, σε άλλες πόλεις της Φλόριντα και ακόμη και στην Ουάσιγκτον», η οποία περιελάμβανε τον βομβαρδισμό των ίδιων των πολιτικών στόχων, για την οποία έπρεπε να κατηγορηθεί η «ανεύθυνη» κουβανική κυβέρνηση για να δημιουργήσει μια ψεύτικη εικόνα του Φιντέλ Κάστρο και παραπληροφόρηση του αμερικανικού κοινού.
Προέλευση και δημόσια κυκλοφορία
Η κύρια πρόταση της Επιχείρησης Νόρθγουντς παρουσιάστηκε σε ένα μνημόνιο με τίτλο "Justification for US Military Intervention in Cuba," μια άκρως απόρρητη συλλογή σχεδίων μνημονίων που γράφτηκαν από το Υπουργείο Άμυνας και το Μικτό Επιτελείο Άμυνας. Το μνημόνιο παρουσιάστηκε από το Μικτό Επιτελείο στον Υπουργό Άμυνας Ρόμπερτ ΜακΜακναμάρα στις 13 Μαρτίου 1962 ως προκαταρκτική υποβολή για σκοπούς σχεδιασμού.
Οι Αρχηγοί του Μικτού Επιτελείου συνέστησαν να τους ανατεθούν τόσο οι μυστικές όσο και οι φανερές πτυχές οποιασδήποτε τέτοιας επιχείρησης. Το απόρρητο έγγραφο δημοσιοποιήθηκε αρχικά στις 18 Νοεμβρίου 1997, από το Συμβούλιο Αναθεώρησης Καταγραφών για τη Δολοφονία του Προέδρου Τζον Φ. Κένεντι του 1992, μια ομοσπονδιακή υπηρεσία των ΗΠΑ που επιβλέπει την δημοσίευση των κυβερνητικών αρχείων που σχετίζονται με τη δολοφονία του Τζον Φ. Κένεντι Συνολικά 1.521 σελίδες των απόρρητων στρατιωτικών αρχείων που κάλυπταν την περίοδο από το 1962 έως το 1964 αποχαρακτηρίστηκαν ταυτόχρονα από το εν λόγω Συμβούλιο Αναθεώρησης. Το Παράρτημα "Appendix to Enclosure A" του μνημονίου Νόρθγουντς δημοσιεύτηκε για πρώτη φορά διαδικτυακά από το Αρχείο Εθνικής Ασφάλειας (National Security Archive) στις 6 Νοεμβρίου 1998 σε μια κοινή επιχείρηση με το ειδησεογραφικό δίκτυο CNN ως μέρος της τηλεοπτικής σειράς ντοκιμαντέρ του Ψυχρού Πολέμου του 1998 — και συγκεκριμένα, ως μέρος τεκμηρίωσης στο «Επεισόδιο 10: Κούβα», το οποίο προβλήθηκε στις 29 Νοεμβρίου 1998. Το "Appendix to Enclosure A" είναι το τμήμα του μνημονίου που περιέχει τις προτάσεις για την εμφάνιση προβοκατόρικων τρομοκρατικών επιθέσεων.
Το μνημόνιο Νόρθγουντς δημοσιεύτηκε διαδικτυακά σε πιο ολοκληρωμένη μορφή, συμπεριλαμβανομένων των εξωφύλλων υπομνημάτων, από το Αρχείο Εθνικής Ασφάλειας στις 30 Απριλίου 2001.
Προκλήσεις
Απαντώντας στο αίτημα για μια προσχηματική στρατιωτική επέμβαση από τον Αρχηγό Επιχειρήσεων του Προγράμματος Μανγκούστα, Στρατηγού Έντουαρντ Λάνσντεϊλ, το μνημόνιο απαριθμούσε μεθόδους, συμπεριλαμβανομένων προβοκατορικών ενεργειών, και περιέγραφε σχέδια, τα οποία οι συντάκτες του πίστευαν ότι θα συγκέντρωναν δημόσια και διεθνή υποστήριξη για τη στρατιωτική επέμβαση των ΗΠΑ στην Κούβα. Σύμφωνα με τα έγγραφα, το σχέδιο προέβλεπε τη λήψη πολλών μέτρων σε μια προσπάθεια να προκληθεί η Κούβα σε μια ενέργεια εναντίον των Ηνωμένων Πολιτειών και στη συνέχεια να κατηγορήθει για «εχθρότητες» που διεξήγαγαν οι ΗΠΑ εναντίον της δικής τους στρατιωτικής βάσης στο Γκουαντάναμο.
Δεδομένου ότι θα φαινόταν επιθυμητό να χρησιμοποιηθεί η νόμιμη πρόκληση ως βάση για τη στρατιωτική επέμβαση των ΗΠΑ στην Κούβα, ένα σχέδιο κάλυψης και εξαπάτησης, για να συμπεριληφθούν οι απαραίτητες προκαταρκτικές ενέργειες, όπως αυτές που είχαν αναπτυχθεί σε απάντηση στο Task 33c, θα μπορούσε να εκτελεστεί ως αρχική προσπάθεια στο να προκαλέσει αντιδράσεις της Κούβας. Θα τονίζονταν η παρενόχληση και οι παραπλανητικές ενέργειες για να πειστούν οι Κουβανοί για μια επικείμενη εισβολή. Η στρατιωτική μας στάση καθ' όλη την εκτέλεση του σχεδίου θα επιτρέψει μια ταχεία αλλαγή από άσκηση σε επέμβαση, εάν η κουβανική απάντηση δικαιολογείται.
Η επιχείρηση περιλάμβανε:
Σχετικές προτάσεις: Επιχείρηση Μανγκούστα
Εκτός από την Επιχείρηση Νόρθγουντς, στο πλαίσιο του προγράμματος Επιχείρηση Μανγκούστα το Υπουργείο Άμυνας των ΗΠΑ είχε μια σειρά από παρόμοιες προτάσεις για ενέργειες που έπρεπε να ληφθούν κατά του κουβανικού καθεστώτος του Φιντέλ Κάστρο.
Δώδεκα από αυτές τις προτάσεις προέρχονται από ένα υπόμνημα της 2ας Φεβρουαρίου 1962 με τίτλο «Πιθανές ενέργειες για πρόκληση, παρενόχληση ή διαταραχή της Κούβας», γραμμένο από τον στρατηγό Γουίλιαμ Κρέιγκ και υποβλήθηκε στον Στρατηγό Έντουαρντ Λάνσντεϊλ, τον διοικητή του προγραμμάτος Επιχείρηση Μαγκούστα.
Το μνημόνιο περιγράφει την Επιχείρηση Μπίνγκο (αγγλ.: Operation Bingo), ένα ψεύτικο σχέδιο για τη «δημιουργία ενός περιστατικού που θα μοιάζει με επίθεση σε εγκαταστάσεις των ΗΠΑ στην Κούβα, παρέχοντας έτσι μια δικαιολογία για τη χρήση της αμερικανικής στρατιωτικής δύναμης για την ανατροπή της τρέχουσας κυβέρνησης της Κούβας».
Περιλαμβάνει επίσης την Επιχείρηση Βρώμικο Κόλπο (αγγλ.: Operation Dirty Trick), μια άλλη ψεύτικη συνωμοσία για να κατηγορήσει τον Κάστρο εάν η επανδρωμένη διαστημική πτήση Mercury του 1962 που μετέφερε τον Τζον Γκλεν συνετρίβη, λέγοντας: «Ο στόχος είναι να παρέχουμε αμετάκλητη απόδειξη ότι, εάν η επανδρωμένη πτήση τροχιάς του Mercury αποτύχει, το σφάλμα θα οφείλεται στους Κομμουνιστές και άλλους Κουβανούς». Συνεχίζει, «Αυτό πρέπει να επιτευχθεί με την παραγωγή διαφόρων αποδεικτικών στοιχείων που θα αποδεικνύουν ηλεκτρονικές παρεμβολές εκ μέρους των Κουβανών».
Ακόμη και όταν ο στρατηγός Λέμνιτζερ έχασε τη δουλειά του ως επικεφαλής του Μικτού Επιτελείου, οι άλλοι Αρχηγοί εξακολουθούσαν να σχεδιάζουν προβοκατόρικες επιχειρήσεις τουλάχιστον μέχρι το 1963. Ένα διαφορετικό έγγραφο της πολιτικής του Υπουργείου Άμυνας των ΗΠΑ που δημιουργήθηκε το 1963 συζητούσε ένα σχέδιο για να εμφανιστεί ότι η Κούβα είχε επιτεθεί σε μέλος του Οργανισμού Αμερικανικών Κρατών (ΟΑΚ) για να μπορέσουν οι Ηνωμένες Πολιτείες να αντεπιτεθούν. Το έγγραφο του Υπουργείου Άμυνας των ΗΠΑ λέει για ένα από τα σενάρια: «Μια επινοημένη «κουβανική» επίθεση σε ένα μέλος του ΟΑΚ θα μπορούσε να δημιουργηθεί και το κράτος που δέχεται την επίθεση θα μπορούσε να παροτρυνθεί να λάβει μέτρα αυτοάμυνας και να ζητήσει βοήθεια από τις ΗΠΑ και του ΟΑΚ.»
Το σχέδιο εξέφραζε τη βεβαιότητα ότι με αυτή την ενέργεια, «οι ΗΠΑ θα μπορούσαν σχεδόν σίγουρα να λάβουν την απαραίτητη υποστήριξη των δύο τρίτων μεταξύ των μελών του ΟΑΚ για συλλογική δράση κατά της Κούβας».
Μεταξύ των εθνών που περιλαμβάνονται που οι Αρχηγοί του Μικτού Επιτελείου πρότειναν ως στόχους για μυστικές επιθέσεις ήταν η Τζαμάικα και το Τρινιντάντ Τομπάγκο. Δεδομένου ότι και οι δύο ήταν μέλη της Βρετανικής Κοινοπολιτείας, οι Αρχηγοί ήλπιζαν ότι επιτιθέμενοι μυστικά και στη συνέχεια κατηγορώντας ψευδώς την Κούβα, οι Ηνωμένες Πολιτείες θα μπορούσαν να υποκινήσουν τον λαό του Ηνωμένου Βασιλείου να υποστηρίξει έναν πόλεμο εναντίον του Κάστρο.
Όπως σημείωσε η έκθεση του Υπουργείου Άμυνας των ΗΠΑ:
Η έκθεση του Υπουργείου Άμυνας των ΗΠΑ πρότεινε ακόμη και την μυστική πληρωμή ενός ατόμου στην κυβέρνηση του Κάστρο για να οργανώσει μια ψεύτικη επίθεση εναντίον των Ηνωμένων Πολιτειών: «Ο μόνος τομέας που θα έπρεπε να εξεταστεί τότε θα ήταν να δωροδοκηθεί ένας από τους υφιστάμενους διοικητές του Κάστρο για να ξεκινήσει μια επίθεση στη Βάση του Αμερικανικού Ναυτικού στο Γκουαντάναμο».
Αντίδραση
Ο Κένεντι απέρριψε την πρόταση του Νόρθγουντς. Στο μνημόνιο JCS/Pentagon, ένα σημείωμα του Λάνσντεϊλ με τίτλο ΣΥΝΑΝΤΗΣΗ ΜΕ ΤΟΝ ΠΡΟΕΔΡΟ, 16 ΜΑΡΤΙΟΥ 1962, αναφέρει: «Ο στρατηγός Λέμνιτζερ σχολίασε ότι ο στρατός είχε σχέδια έκτακτης ανάγκης για την επέμβαση των ΗΠΑ ως πρόσχημα είτε για επιθέσεις σε αεροσκάφη των ΗΠΑ είτε για μια κουβανική ενέργεια στη Λατινική Αμερική για την οποία θα μπορούσαμε να ανταποδώσουμε.» Η πρόταση στάλθηκε για έγκριση στον υπουργό άμυνας, Ρόμπερτ ΜακΝαμάρα, αλλά δεν εφαρμόστηκε ποτέ.
Μετά την παρουσίαση του σχεδίου Νόρθγουντς, ο Κένεντι απομάκρυνε τον Λέμνιτζερ από επικεφαλής του Μικτού Επιτελείου, αν και έγινε Ανώτατος Συμμαχικός Διοικητής του ΝΑΤΟ τον Ιανουάριο του 1963. Οι στρατιωτικοί ηγέτες των ΗΠΑ άρχισαν να αντιλαμβάνονται ότι ο Κένεντι συνομιλούσε με την Κούβα και ο Πρόεδρος γινόταν όλο και πιο αντιδημοφιλής με τον στρατό. Ένα ρήγμα είχε ήδη δημιουργηθεί κατά τη διάρκεια των διαφωνιών του Κένεντι με τους αρχηγούς των υπηρεσιών για την Κρίση των πυραύλων της Κούβας τον Οκτώβριο του 1962 και αναζωπυρώθηκε ξανά με την ανακοίνωσή του στις 10 Ιουνίου 1963 για μια μονομερή Συνθήκη Απαγόρευσης Δοκιμών των ΗΠΑ.
Η φυσική τεκμηρίωση για την Επιχείρηση Northwoods αποχαρακτηρίστηκε μέσω του Νόμου Συλλογής Καταγραφών για τη Δολοφονία του Προέδρου Τζον Φ. Κένεντι του 1992. Αυτή η πράξη αποχαρακτήρισε συνολικά τέσσερα εκατομμύρια έγγραφα, συμπεριλαμβανομένης της Επιχείρησης Northwoods, και έγινε διαθέσιμη μέσω των Εθνικών Αρχείων στο Κολλέγιο Παρκ του Μέριλαντ. Ωστόσο, η δημόσια γνώση της Επιχείρησης Northwoods ήρθε μόλις το 2001 με την κυκλοφορία του βιβλίου "Body of Secrets" του συγγραφέα Τζέιμς Μπάμφορντ.
Στις 3 Αυγούστου 2001, η Εθνοσυνέλευση της Λαϊκής Δύναμης της Κούβας (το κύριο νομοθετικό σώμα της Δημοκρατίας της Κούβας) εξέδωσε μια δήλωση αναφερόμενη στην Επιχείρηση Νόρθγουντς και στην Επιχείρηση Μανγκούστα, όπου καταδίκαζε τέτοια σχέδια της κυβέρνησης των ΗΠΑ.
Εξωτερικοί σύνδεσμοι
Κατηγορία:Αμερικανοκουβανικές σχέσεις Κατηγορία:Προπαγάνδα στις ΗΠΑ Κατηγορία:Τρομοκρατία στις Ηνωμένες Πολιτείες Κατηγορία:Ψυχρός Πόλεμος Κατηγορία:Επιχειρήσεις της CIA Κατηγορία:Κωδικές ονομασίες
Χανς Αρπ
Ο Ζαν Αρπ ή Χανς Αρπ (Hans/Jean Arp, 16 Σεπτεμβρίου 1886 – 7 Ιουνίου 1966) ήταν γλύπτης, ζωγράφος και ποιητής γαλλο-γερμανικής καταγωγής. Συμμετείχε σε ορισμένα σημαντικά πρωτοποριακά καλλιτεχνικά κινήματα της Ευρώπης του πρώτου μισού του 20ού αιώνα. Μεγάλο μέρος του έργου του φιλοξενείται σήμερα στο Μουσείο Μοντέρνας και Σύγχρονης Τέχνης του Στρασβούργου, καθώς και στο Μουσείο Αρπ της Γερμανίας. Η δεύτερη σύζυγός του, Μαργερίτ Χάγκενμπαχ, οργάνωσε το Ίδρυμα Αρπ (Fondation Arp), που στεγάζεται στο σπίτι και εργαστήριο του Αρπ στο δάσος του Μεντόν, όπου έζησε για ένα διάστημα.
Βίος
Γεννήθηκε στο Στρασβούργο από μητέρα Αλσατή και Γερμανό πατέρα. Πέρασε τα νεανικά του χρόνια στο Στρασβούργο, όπου και σπούδασε στην σχολή καλών τεχνών École des Arts et Métiers. Στη συνέχεια επισκέφτηκε το Παρίσι όπου δημοσίευσε τις πρώτες του ποιητικές συλλογές.
Την περίοδο 1905-1907, σπούδασε στη γερμανική σχολή τεχνών Kunstschule στη Βαϊμάρη ενώ το 1908 επέστρεψε στο Παρίσι συνεχίζοντας τις σπουδές του στην ακαδημία Ζυλιάν. Τα πρώτα του έργα θεωρούνται επηρεασμένα από την αφηρημένη τεχνοτροπία του Καντίνσκυ, ενώ αργότερα ο Αρπ ενδιαφέρθηκε και για τον κυβισμό.
Πέθανε το 1966 στη Βασιλεία της Ελβετίας.
Προσχώρηση στον ντανταϊσμό
Το 1915 αναχώρησε για την Ελβετία, προκειμένου να εκμεταλλευτεί την ουδετερότητά της κατά την περίοδο του Α' Παγκοσμίου πολέμου. Στη Ζυρίχη αποτέλεσε ένα από τα ιδρυτικά μέλη του ντανταϊστικού κινήματος, ενώ μαζί με τον Μαξ Ερνστ οργάνωσαν την ντανταϊστική ομάδα της Κολωνίας. Αργότερα προσχώρησε στον υπερρεαλισμό και το 1925 συμμετείχε σε μία από τις πρώτες εκθέσεις των υπερρεαλιστών στο Παρίσι. Η δεκαετία του 1930 αποτέλεσε ιδιαίτερα δημιουργική περίοδο για τον Αρπ, κατά την οποία προσχώρησε (1931) στην καλλιτεχνική ομάδα Abstraction-Création, με έδρα το Παρίσι, όπου συμμετείχαν επίσης ο Τέο φαν Ντέσμπουργκ, ο Μοντριάν και ο Κουρτ Σβίττερς. Συμμετείχε επίσης στην περιοδική έκδοση Transition της ίδιας ομάδας.
Μέχρι το τέλος της ζωής του, έγραψε αρκετά δοκίμια και ποιήματα (τόσο στα γαλλικά όσο και στα γερμανικά), ενώ το 1949 επισκέφτηκε τη Νέα Υόρκη, όπου πραγματοποίησε μία ατομική έκθεση. Το 1954 κέρδισε το πρώτο βραβείο γλυπτικής στην Μπιενάλε της Βενετίας ενώ το 1958 το Μουσείο Μοντέρνας Τέχνης της Νέα Υόρκης φιλοξένησε μία αναδρομική έκθεση για το σύνολο του έργου του, έκθεση που ακολουθήθηκε και από μία ανάλογη το 1962 στο Μουσείο Μοντέρνας Τέχνης στο Παρίσι.
Εξωτερικοί σύνδεσμοι
Κατηγορία:Γάλλοι γλύπτες Κατηγορία:Γάλλοι ποιητές Κατηγορία:Γάλλοι δοκιμιογράφοι Κατηγορία:Γάλλοι ζωγράφοι Κατηγορία:Γερμανοί γλύπτες Κατηγορία:Γερμανοί ποιητές Κατηγορία:Γερμανοί δοκιμιογράφοι Κατηγορία:Γερμανοί ζωγράφοι Κατηγορία:Υπερρεαλιστές ποιητές Κατηγορία:Ντανταϊσμός